સૌ પ્રથમ બેસવાની રીતને બરાબર સોજવુ જરૂરી છે. જો તમે ઓફિસમાં સતત 8 થી 10 કલાક બેસીને કામ કરો છો તો સૌ પ્રથમ તમારે બેસવાની રીત સુધારવી પડશે, ખોટી રીતે બેસવાથી દુખાવો તથા લોહીના પરિભ્રમણ અટકી જતુ હોય છે અને ઘણીવાર લોહી જામ થઇ જતુ હોય છે. તમે ખુરશીમાં સીધા બેસી, ગર્દન રિલેક્સ રાખો સાથે તમારા પગ જમીનને અડી રહે તે રીતે ટટ્ટાર બેસો. જો કામ કરતા તમને ગર્દનનાં ભાગે દુખાવો થાય ત્યારે ગર્દનને ધીરે ધીરે આગળ-પાછળ કરો. તે કર્યા બાદ પણ વધુ દુખાવો થાય તો ડૉક્ટરની સલાહ લો. જો તમે કંમરનો દુખાવો થતો હોય તો સીધા બેસી પેટને 10 સેકન્ડ અંદરની તરફ ખેંચીને રોકો. આ કરવાથી પેટનાં સ્નાયુઓ મજબુત બને છે. જો તમે કોમ્પ્યુટરની સામે બેસીને કામ કરો છો તો તમારે તમારી આંખોનું ધ્યાન રાખવું જરૂરી બને છે. થોડા થોડા સમયે આંખોને ઠંડા પાણીથી ધોવો. આંખોને સતત કોમ્પ્યુટર સ્ક્રીન પર ન રાખો.